Liggaam van ontvoerde baba gevind | Maroela Media
Liggaam van ontvoerde baba gevind
Mpho Kgoroyadira is uit haar ma se arms gevat terywl hulle geslaap het. (Foto: Verskaf)
Die liggaam van 'n ontvoerde baba is Donderdag in 'n oop veld in Jouberton, Noordwes, gevind.
Die 15 maande oue Mpho Kgoroyadira is vermoedelik Saterdag 1 Februarie ontvoer. Sy het om 20:00 saam met haar 22-jarige ma in hul huis in Jouberton gelê en slaap toe haar ma wakker word en besef daar is iemand anders in die huis. "Die onbekende verdagte het Mpho gegryp en te voet van die toneel verdwyn," sê kol. Adele Myburgh, polisiewoordvoerder vir Noordwes. 'n Selfoon het ook uit die huis verdwyn.
'n Saak van ontvoering is aanhangig gemaak.
"Die polisie en ongeveer 50 lede van die gemeenskap het gister 'n soektog na Mpho onderneem en op haar ontbinde liggaam, weggesteek onder 'n klip in die veld, afgekom," sê Myburgh. 'n Saak van moord word ondersoek, maar niemand is nog vasgetrek nie.
Enigiemand met inligting wat die polisie kan help, word versoek om die ondersoekbeampte, kapt. Kagiso Disipi, by 082 856 1748 te skakel.
Opposisiepartye kap staatsrede
2-jarige deur venster doodgeskiet
Ek versoek dat jy 1 x maal die nuusblaaie oopmaak en al die berigte lees. Ek is seker jy is salig onbewus van wat in jou land aangaan.
Kinders wat mekaar vermoor, groot mans wat babas vermoor????
Nou kan ek nie verstaan nie. Die kind is die eerste ontvoer en gister het 50 lede eers begin soek, 13 dae later. Of verstaan ek nou verkeerd?